section_heading: Životopis
paragraph_text: Od 1968. zaposlen je u Rasadniku Jankomir u Zagrebu. Rukovodi poslom objedinjavanja hortikulturnih komunalnih djelatnosti Grada Zagreba, iz kojih nastaje poduzeće "Zrinjevac". Tehnički je ravnatelj do 1988., kada je imenovan za glavnog ravnatelja. Organizira međunarodnu izložbu cvijeća "Floraart", kao i izložbu "Vino u Hrvata". Poduzeće "Zrinjevac" 1993. godine dobiva Nagradu Grada Zagreba, a 1996. Nagradu Državne uprave za zaštitu okoliša. U prosincu 2001. godine, unatoč peticiji zaposlenika "Zrinjevca", nije ponovno izabran za glavnog ravnatelja.